**PRILOG I**

**PROJEKTNI ZADATAK – GRUPA 2**

Savjetodavne usluge vanjskih stručnjaka – izrada brošure

o mogućnostima uzgoja algi u Republici Hrvatskoj

svibanj, 2023. godine

Sadržaj

[PREDMET NABAVE 3](#_Toc125718726)

[SVRHA USLUGE 3](#_Toc125718727)

[OPIS USLUGE 3](#_Toc125718728)

[SADRŽAJ BROŠURE 4](#_Toc125718729)

[POTREBNE KVALIFIKACIJE I ISKUSTVO 5](#_Toc125718730)

[PROCJENJENA VRIJEDNOST PROJEKTNOG ZADATKA 5](#_Toc125718731)

[NAČIN IZVRŠENJA USLUGE 6](#_Toc125718732)

[ROK, NAČIN I UVJETI PLAĆANJA 6](#_Toc125718733)

# PREDMET NABAVE

Predmet nabave su intelektualne usluge vanjskog stručnjaka za potrebe izrade brošure o mogućnosti za uzgoj algi u Republici Hrvatskoj. U okviru mjere II.5. „Službe upravljanja i pružanja pomoći i savjetovanja za akvakulturna uzgajališta“ Služba za savjetovanje u ribarstvu Ministarstva poljoprivrede provodi aktivnosti pružanja stručnih savjeta o poslovnim strategijama i strategijama komercijalizacije, a što podrazumijeva:

- **2.4.6.** **Povećanje konkurentnosti i održivosti poduzeća koja se bave akvakulturom, na tržištu primjenom novih tehnologija, proizvoda i procesa**

Sukladno planiranim aktivnostima putem individualnih savjetovanja korisnika koristiti će se i edukativno informativni materijali te je u tu svrhu planirana izrada pisanih edukativnih materijala koje će pripremiti vanjski stručnjak s potrebnim kompetencijama u području akvakulture. Budući da se radi o aktivnostima koje trebaju doprinijeti povećanju konkurentnosti i održivosti poduzeća koja se bave akvakulturom, potrebno je specifično znanje i praktično iskustvo iz područja tehnologija, proizvoda i procesa u akvakulturi.

# SVRHA USLUGE

Cilj usluge je izraditi praktičan vodič za uzgajivače i potencijalne uzgajivače koji će ponuditi prikaz inovacija u akvakulturi i mogućnosti za uvođenje novih vrsta u uzgoj – algi za prehranu ljudi ili u druge svrhe. Ponuditelj/Izvršitelj usluge/stručnjak mora imati dostatno znanje i praktično iskustvo iz područja akvakulture kako bi mogao ponuditi moguća inovativna rješenja za ovu nedovoljno razvijenu djelatnost u RH, sukladno strategiji „Od polja do stola“, koja je glavna komponenta Zelenog plana. Europska Komisija izdvojila je alge kao značajni alternativni izvor bjelančevina iz samoodrživog sistema proizvodnje hrane. Posljednjih godina Komisija je naznačila osnovne smjernice prema **održivoj akvakulturi** kao važnog čimbenika na utjecaj na smanjenje klimatskih promjena (dekarbonizacija) kao i na klimatsku adaptaciju (prirodna zaštita obalnog ekosistema).

# OPIS USLUGE

Usluga se odnosi na izradu brošure, kojom se, opisuju postupci i inovativna tehnološka rješenja uzgoja algi te mogućnosti za razvoj ove djelatnosti u Republici Hrvatskoj. Cilj usluge je izraditi praktičan vodič za uzgajivače i potencijalne uzgajivače koji će biti dostupan u elektroničkom obliku.

Obveza Izvršitelja je izraditi brošuru prema opisu usluge i Dokumentaciji o nabavi, sukladno propisima iz područja akvakulture.

Potrebno je na jednostavan, jasan i jezgrovit način upoznati uzgajivače s mogućim vrstama algi za potrebe prehrane ljudi i vrstama za uzgoj u druge svrhe te ponuditi moguća tehnološka rješenja koja su primjenjiva u Republici Hrvatskoj.

U okviru provedbe usluge Izvršitelj je obavezan:

* izraditi nacrt brošure te ga dostaviti Naručitelju na očitovanje, a koje se može odnositi i na zahtjeve za dopunama ili izmjenama nacrta (pisano ili usmeno),
* nakon usuglašavanja sa zahtjevima Naručitelja (kroz radne sastanke, pisano, i sl.), izraditi i dostaviti konačnu verziju brošure sukladno Projektnom zadatku,
* izraditi i dostaviti potpisanu i ovjerenu brošuru – **na hrvatskom i engleskom jeziku.**

Sadržaj brošure mora biti usklađen s EU i nacionalnim propisima, strategijama, Akcijskim planovima i preporukama.

## SADRŽAJ BROŠURE

* kratki pregled sadržaja, razloge i namjenu vodiča,
* analiza stanja akvakulture
* pregled strateških dokumenata EU
* pregled strateških dokumenata RH
* zakonski okvir za pokretanje djelatnosti akvakulture
* europska iskustva u proizvodnji algi
* tehnologija uzgoja algi za prehranu ljudi
* tehnologija uzgoja algi za druge namjene
* mogućnosti za razvoj uzgoja algi u RH
* izazovi i preporuke

Opseg brošure: oko 30 stranica.

**Mjere informiranja i promidžbe:**

Prilikom izrade brošure potrebno je provoditi mjere informiranja i promidžbe sukladno članku 119. i Prilogu V. Uredbe (EU) br. 508/2014 te odredbama Provedbene uredbe Komisije (EU) br. 763/2014 оd 11. srpnja 2014. o utvrđivanju pravila za primjenu Uredbe(EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu tehničkih obilježja mjera informiranja i promidžbe i uputa za izradu amblema Unije (SL L 209, 16.07.2014.).

**Detaljne upute se nalaze na poveznici**:

<https://euribarstvo.hr/files/Pravila-i-upute-za-provedbu-mjera-informiranja-i-promidzbe_prosinac-2019.pdf>

# POTREBNE KVALIFIKACIJE I ISKUSTVO

Sukladno Dokumentaciji o nabavi.

# PROCJENJENA VRIJEDNOST PROJEKTNOG ZADATKA

Ukupan iznos s PDV-om: **16.562,50 EUR**

Iznos bez PDV-a: **13.250,00 EUR**

Izvor financiranja: A828057 (IZV 12 UČEŠĆE 25% i IZVOR 564 EFPR 75%)

# NAČIN IZVRŠENJA USLUGE

Komunikacija između Naručitelja i Izvršitelja, odnosno angažiranog stručnjaka, odvijat će se na hrvatskom jeziku te traženi rezultati aktivnosti moraju biti dostavljeni na hrvatskom i engleskom jeziku.

Izrada brošure i isporuka u elektroničkom obliku u roku od 90 dana od dana dostave narudžbenice.

# ROK, NAČIN I UVJETI PLAĆANJA

Naručitelj će plaćanje izvršiti na kraju obavljenog posla, na temelju ispostavljenog računa za izvršenu predmetnu uslugu u roku 30 dana od dana izdavanja računa, uz uvjet da je računu prethodila primopredaja potpisanog Zapisnika o izvršenoj cjelokupnoj usluzi.